
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2015 M. GRUODŽIO 31 D. ĮSAKYMO NR. 3D-971 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „RIZIKOS VALDYMAS“ VEIKLOS SRITIES „PASĖLIŲ, GYVŪNŲ IR AUGALŲ DRAUDIMO ĮMOKOS“, SUSIJUSIOS SU ŪKINIŲ GYVŪNŲ DRAUDIMO ĮMOKŲ KOMPENSAVIMU, ĮGYVENDINIMO TAISYKLIŲ PATVIRTINIMO“
PAKEITIMO

2022 m. gruodžio 1 d. Nr. 3D-749
Vilnius


. P a k e i č i u Lietuvos kaimo plėtros 2014–2020 m. programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles, patvirtintas Lietuvos Respublikos žemės ūkio ministro 2015 m. gruodžio 31 d. įsakymu Nr. 3D-971 „Dėl Lietuvos kaimo plėtros 2014–2020 m. programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisyklių patvirtinimo“:
. Pakeičiu 3.6 papunktį ir jį išdėstau taip:
„. ŽŪDC – VĮ Žemės ūkio duomenų centras;“.
. Pakeičiu 11.5.3 papunktį ir jį išdėstau taip:
„. draudžiamųjų ūkinių gyvūnų rūšys: galvijai, avys, ožkos, arkliai, kiaulės, antys, kalakutai (auginami iki 70 d. ir 133 d. amžiaus), vištos (dedeklės, broileriai, viščiukai iki 16 sav.), putpelės, žąsys ir stručiai;“.
. Pakeičiu 11.5.4 papunktį ir jį išdėstau taip:
„. draudžiamieji ūkiniai gyvūnai, draudžiamųjų ūkinių gyvūnų skaičius, draudimo suma ir draudimo įmokos suma pagal ūkinių gyvūnų rūšis ir grupes, nurodytas atitinkamų metų Lietuvos Respublikos žemės ūkio ministro įsakymu kasmet tvirtinamame Biologinio turto ir žemės ūkio produkcijos normatyvinių kainų sąraše (toliau – ūkinių gyvūnų kainų sąrašas);“.
. Pakeičiu 11.6.3 papunktį ir jį išdėstau taip:
„. pareiškėjo vidutinė metinė praėjusių vienerių metų laikotarpio ūkinių gyvūnų vertė apskaičiuojama vidutinį metinį ūkinių gyvūnų skaičių (apskaičiuojamą imant kiekvieno mėnesio paskutinę dieną ŽŪDC Ūkinių gyvūnų registre užfiksuotą ūkinių gyvūnų skaičių) padauginus iš atitinkamų metų ūkinių gyvūnų kainų sąraše nurodytų ūkinių gyvūnų kainų vidurkio;“.
. Pakeičiu 16.1.1 papunktį ir jį išdėstau taip:
„. tuo atveju, kai pareiškėjui mokėtina paramos suma skaičiuojama pareiškėjui pateikus paramos paraišką, – draudimo sutartyje nurodytą draudžiamųjų ūkinių gyvūnų skaičių, o tuo atveju, kai draudimo sutartyje nurodytas draudžiamųjų ūkinių gyvūnų skaičius yra didesnis už ŽŪDC Ūkinių gyvūnų registre užfiksuotą ūkinių gyvūnų skaičių, – ŽŪDC Ūkinių gyvūnų registre užfiksuotą ūkinių gyvūnų skaičių draudimo sutarties sudarymo dieną;“.
. Pakeičiu 16.1.2 papunktį ir jį išdėstau taip:
„. tuo atveju, kai paramos gavėjui mokėtina paramos suma skaičiuojama draudimo sutarčiai pasibaigus, – draudimo sutartyje draudimo sutarties sudarymo dieną (jei draudimo sutartis per jos galiojimo laikotarpį nebuvo keičiama) arba draudimo sutarties pakeitimo dieną (jei draudimo sutartis per jos laikotarpį buvo keičiama) nurodytą draudžiamųjų ūkinių gyvūnų skaičių, o tuo atveju, kai draudimo sutartyje nurodytas draudžiamųjų ūkinių gyvūnų skaičius yra didesnis už ŽŪDC Ūkinių gyvūnų registre užfiksuotą vidutinį ūkinių gyvūnų skaičių tam tikru draudimo sutarties laikotarpiu – ŽŪDC Ūkinių gyvūnų registre užfiksuotą vidutinį ūkinių gyvūnų skaičių. Vidutinis ūkinių gyvūnų skaičius tam tikru draudimo sutarties laikotarpiu apskaičiuojamas imant kiekvieno mėnesio paskutinę dieną ŽŪDC Ūkinių gyvūnų registre užfiksuotus duomenis, o tuo atveju, kai pirmoji ir paskutinioji draudimo sutarties laikotarpio diena nesutampa su mėnesio paskutiniąja diena, papildomai imami draudimo sutarties laikotarpio pirmąją ir paskutiniąją dieną Ūkinių gyvūnų registre užfiksuoti duomenys;“.
. Pakeičiu 16.2 papunktį ir jį išdėstau taip:
„. atitinkamų metų ūkinių gyvūnų kainų sąraše nurodytų ūkinių gyvūnų kainų vidurkį.“
. Pakeičiu 28 punktą ir jį išdėstau taip:
„. Paramos paraiškos forma pateikiama šių Taisyklių 2 priede ir skelbiama Ministerijos ir Agentūros interneto svetainėse adresais: http://zum.lrv.lt ir www.nma.lt. Dokumentai, kurie turi būti pateikti kartu su užpildyta paramos paraiška (toliau – susiję dokumentai), išvardyti paramos paraiškos formoje.“
. Pakeičiu 36.3 papunktį ir jį išdėstau taip:
„. pateikta paramos paraiška atitinka Taisyklių 2 priede nustatytą paramos paraiškos formą ir Taisyklių 29–31 punktuose nustatytus reikalavimus;“.
. Pakeičiu 37 punktą ir jį išdėstau taip:
„. Savivaldybė draudimo sutarties atitiktį šių Taisyklių 11.6 papunktyje nurodytai sąlygai patikrina ir pareiškėjui mokėtiną paramos sumą bei mokėtiną Taisyklių 65 punkte nustatyto dydžio avanso sumą apskaičiuoja naudodama ŽŪDC Draudimo už ūkinius gyvūnus įmokų kompensavimo skaičiuoklę (toliau – ŽŪDC skaičiuoklė). Skaičiavimo rezultatus – Ūkinių gyvūnų draudimo įmokų kompensavimo pažymą – atspausdina ir pasirašo skaičiavimus atlikęs savivaldybės darbuotojas.“
. Pakeičiu 41.2.1 papunktį ir jį išdėstau taip:
„. suvesdama į ŽŪMIS šių Taisyklių 3 priede nurodytus duomenis apie preliminarų lėšų poreikį daliai draudimo įmokų kompensuoti, kai avansas neskaičiuojamas ir nenurodomas;“.
. Pakeičiu 41.2.2 papunktį ir jį išdėstau taip:
„. suvesdama į ŽŪMIS šių Taisyklių 4 priede nurodytus duomenis apie preliminarų lėšų poreikį daliai draudimo įmokų kompensuoti ir avansui paramos gavėjams išmokėti, nurodydama paramos gavėjams apskaičiuotą mokėtiną avansą. Nesant galimybės suvesti duomenis į ŽŪMIS, 5 priede nurodyti duomenys pateikiami Agentūrai el. paštu.“
. Pakeičiu 55 punktą ir jį išdėstau taip:
„. Taisyklių 54 punkte nurodytais atvejais Savivaldybė draudimo sutarties atitiktį šių Taisyklių 11.6 papunktyje nurodytai sąlygai patikrina ir paramos gavėjui mokėtiną paramos sumą perskaičiuoja naudodama ŽŪDC skaičiuoklę. Skaičiavimo rezultatus – Ūkinių gyvūnų draudimo įmokų kompensavimo pažymą – atspausdina ir pasirašo skaičiavimus atlikęs savivaldybės darbuotojas.“
. Pakeičiu 59 punktą ir jį išdėstau taip:
„. Savivaldybė, mėnesiui pasibaigus, ne vėliau kaip iki kito mėnesio 5 d. į ŽŪMIS suveda šių Taisyklių 5 priede nurodytus duomenis apie lėšų poreikį daliai draudimo įmokų kompensuoti.“
. Pakeičiu 60 punktą ir jį išdėstau taip:
„. Agentūra, gavusi Taisyklių 59 punkte nurodytus duomenis, per 5 darbo dienas el. paštu kreipiasi į draudimo įmones dėl gautų duomenų patikrinimo, pateikdama Taisyklių 6 priede nurodytus duomenis apie paramos gavėjus, draudimo sutartis ir draudimo įmokų sumas.“
. Pakeičiu 1 priedą ir jį išdėstau nauja redakcija.
. Pripažįstu netekusiu galios 2 priedą.
. Buvusius 3–7 priedus atitinkamai laikau 2–6 priedais.
. Pakeičiu 3 priedo išnašą ir ją išdėstau taip:
„*draudimo sutartyje nurodytas draudžiamųjų gyvūnų skaičius ne didesnis nei draudimo sutarties pasirašymo dieną ŽŪDC Ūkinių gyvūnų registre užfiksuotas ūkinių gyvūnų skaičius“.
. Pakeičiu 4 priedo išnašą ir ją išdėstau taip: 
„*draudimo sutartyje nurodytas draudžiamųjų gyvūnų skaičius ne didesnis nei draudimo sutarties pasirašymo dieną ŽŪDC Ūkinių gyvūnų registre užfiksuotas ūkinių gyvūnų skaičius“.
. N u s t a t a u, kad:
. šis įsakymas yra taikomas 2023 m. ir vėlesniais metais pateiktoms paraiškoms;
. įsakymo 1.1, 1.4–1.6, 1.10, 1.13, 1.19 ir 1.20 papunkčiai įsigalioja 2023 m. sausio 3 d.

